Jizzaxda 11 million dollarlik loyihalar amalga oshirildi

Xalqimizning bunyodkorlik faoliyati rivojiga qurilish materiallari ishlab chiqaruvchi korxonalar katta hissa qo‘shmoqdalar. Jumladan, O‘zA xabariga ko‘ra, Jizzax viloyatida 131 ta shunday korxona faoliyat yuritmoqda.

Keyingi yillarda temir quvurlarga qaraganda ancha qulay va pishiq bo‘lgan polimer quvurlarga talab oshmoqda. Shuni inobatga olib, Jizzax shahridagi “Kattabek Xaq” MChJ yiliga 300 tonna polimer quvurlar ishlab chiqarish quvvatiga ega yangi loyihani amalga oshirdi. Korxona rahbari Shuhrat Mamatqulovning so‘zlariga qaraganda, turli o‘lchamlarda ishlab chiqarilayotgan polimer quvurlar gaz, suv va kanalizatsiya tarmoqlari uchun mo‘ljallangan.
O‘tgan yili Jizzax viloyatida bu sohada 89 ta loyiha amalga oshirilib, 1175 ta yangi ish o‘rni yaratilgan. Mazkur loyihalarning umumiy qiymati esa 11 million 330 ming AQSh dollarini tashkil etadi.
Viloyat hokimligi axborot xizmati rahbari Dilmurod Abdurahimovning ta’kidlashicha, 2013-yilda qurilish materiallari ishlab chiqarish sohasida amalga oshirilgan 89 ta loyihaning 76 tasi qishloqlarga tegishlidir.